
QUAEDAM  DE  EMPHYSEMATE  PULMO- 
NUM GENERALIA. 

Emphysema  pulmonum  dicimus  extensionem  hu- 
jus organi  retento  afire  effectam,  qui  aer  hae- 
rere potest  aut  in  ipso  parenchymate  aut  in  tela 
cellulosa.  Prior  emphysematis  ratio,  cuiLaen- 
nec  nomen  indidit:  emphyseme  vesieulaire  s. 
proprement  dit,  cum  sit  extensio  quaedam  cel- 
lularum pulmonalium  et  subtilium  bronchiorum, 
ejus  dilatationis  quae  in  cordis  ventriculis  inve- 
nitur. similitudinem  habet.  Haec  forma  quamvis 
a nonnullis  scriptoribus  ut  Andral  (1),  Pie- 
dagnel  (2)  emphysematis  generibus  non  ad- 
acribatur,  cum  et  iisdem  fere  causis  exoriatur, 
et  eadem  prope  quae  emphysema  interlobulare 
habeat  symptomata  et  exitus,  et  haud  raro  huic 
praecurrat,  Laeunecii  sententiam  secutus  haud 

(1)  Precis  (Tanatoimc  putholog.  i.  II.  530. 

(2)  Kcch.  sur  1'cinphjscmo  tiu  poumon,  Puris  PS29. 

dubitavi,  eaui  in  boc  commentariolo  generibus 
emphysematis  adscribere.  Emphysema  interlo- 
bulare, quod  in  velante  et  inter  singulos  lobulos 
sita  tela  cellulosa  locum  habet,  quod,  num  om- 
nino existeret,  per  aliquot  tempus  a multis  scri- 
ptoribus, initio  ab  ipso  L aennec  (1)  addubita- 
tum est,  eandem  quam  emphysema  subcutaneum 
indolem  prae  se  fert. 

Ex  iis  quae  nostra  memoria  observata  sunt, 
efficitur,  ut  utrumque  genus,  vel  iis  exemplis 
omissis  quae  inter  animam  agendam  crebro  oc- 
currunt, saepe  inveniatur.  Nihilominus  qui  me- 
dici ante  nostrum  tempus  florebant,  propter  ana- 
tomiae  pathologicae  negligentiam  hunc  morbum 
et  prorsus  ignorabant  et  saepe  cum  caeteris, 
imprimis  cum  asthmate  confundebant.  Sunt  qui- 
dem nonuulli  inter  hos,  qui  se  post  mortem  ae- 
grotorum pulmones  emphysemate  affectos  inve- 
nisse tradunt,  velut  Morgagni  imprimis  in  opere 
insigni  de  sedibus  et  causis  morborum  ( 2}, 

(1)  Traite  de  1’Auscultaiion  mediate.  Paris  1S29. 
t.  II,  213. 

(2)  De  sed.  et  raus.  morb.  lib.  II,  Episi.  XXII.  n. 

12  et  13.  * * 

Sinistri  pulmonis  lobus  superior qua  clavicu- 

lam spectabat,  vesiculas  cx  quibus  constat  mirum  iu  mo- 
dum auctas  habebat,  ut  nonnullae  avellanae  magnitudi- 
nem aequarent;  raeterae  multo  minores  erant.  Quaedam 
globuli  figura,  reliquae  oblonga  et  ovali:  omnes  plenae 

porro  v a ii  S w i e t e u ( 1) , B a i 1 l i e (2), 
B tt  i s c h (3 ),  P.  Fraok  ( 4) j sed  hi  ouutgs 
neque  hunc  morbum  satis  accurate  tractaverunt 
et  pathologicam  ejus  indolem  prorsus  non  co- 
gnitam habebant.  Itaque  laus  atque  honos  hu- 
jus morbi  patefacti  et  jienitus  perspecti  uni 
Laennee  attribuenda  sunt,  qui,  quod  gravissi- 
mum putandum  est,  ingeniosissima  auscultationis 
inventione,  viain  hunc  morbum  etiam  in  vivis  co- 
gnoscendi primus  aperuit.  Alii  obsonatores  ut 
Magcndie,  Leroy  dEtiolles,  Audral  etc. 
id  agebant,  ut  accuratius  perquisita  et  dijudicata 
Laeunecii  de  emphysemate  sententia,  palbo- 
logico-anatomicls  quaestionibus  adjuti  bauc  rem 
magis  magisque  expedirent. 

•-«*  't 

orant  aeris...  una  insuper  minima  quaedam  loram  inula 
per  intoriorom  faciem  hiantia  ostendit. 

(1)  Comment.  in  Boerluve,  Apti.  1220. 

(2)  Anatomic  des  krankhaneu  liaaes  ctc.,  42. 

(3)  Obs.  anat.  cestnr , olis.  19. 

In  aliqua  autem  pulmonis  parte  inveni  vesicularum 
pellucidarum  acervum,  a!»  aere  expansarum  et  ita  ob- 
structarum, ut  levi  compressione  eas  al>  aere  evacuare 
haud  potuerim.  Impulsum  per  asperam  arteriam  (latum 
nullum  commercium  cuui  hisce  expansis  vesiculis  am- 
plius habere  propter  parunt  obstructionem  expertus  sum. 
I*o»t,  aere  per  asperatu  arteriam  vehementer  adacto  dis- 
ruuipchantur  nonnullae  ex  his  tesiculitt. 

(4)  l)«  curand.  hout.  tuorh.  VIII.  §.  707  et  710. 

Character  anatomicus. 

Si  parenchyma  pulmonum  in  partes  suas  di- 
gerimus, compositum  invenimus  a)  e cavernis* 
nimirum  e vesiculis  pulmonalibus,  qui  sunt  ro- 
tundi et  clausi  fines  tenuissimorum  bronchiorum; 
l)  e parietibus  illarum  cavernarum,  qui  tenera 
membrana  formantur,  in  qua  vasa  et  nervi  sub- 
tilissime dispertiuntur;  c)  e tela  cellulosa,  quae 
inter  lobulos  et  in  ipso  pulmonum  circuitu 
exstat.  Itaque  prout  quaeque  harum  par- 
tium emphysemate  laborat,  tres  gradus  iuter  se 
diversi  possunt  discerni  ea.  conditioue,  ut 
alius  ex  alio  gradu  possit  oriri  (id  quod 
plerumque  fit}  secundus  autem  et  tertius, 
quamvis  primus  non  praecesserit,  suis  causis  pos- 
sit progigni.  Initio  enim  nihil  nisi  extensio 

quaedam  sphaericarum  illarum  ovatarumque  ve- 
sicularum exstat,  quae  tunc  magis  minusve  na- 
turalem suam  magnitudinem,  prope  granum  milii 
aequantem,  excedunt.  Singuli  lobuli  ob  exten- 
sionem, angulosam  formam  aliqua  ex  parte  amit- 
tentes rotundiores  fiunt;  plures  vesiculae  exten- 
sae si  conjunctae  sunt,  interdum  panos  quosdam 
clivos  efficiunt,  ita  ut  textui  pulmonum  cum  ve- 
siculosis pulmonibus  Batrachiorum  maxima  simi- 
litudo intercedat.  Haud  ita  saepe  singulae  ex- 
tensae vesiculae  superficiem  pleurae  excedentes, 

globulos  eminentes  fingant,  quorum  ambitus  me- 
dius basi  amplior  est.  Nam  quo  loco  superfi- 
ciem pulmonum  excedere  incipiunt,  extensione 
vicini  textus  pani  Iulum  angustantur,  ita  ut  cum 
interno  pulmonum  textu  quasi  seapo  cohaereant, 
qui  canalem  continet,  quo  cellula  extensa  cum 
bronchiis  conjuncta  est.  Quando  morbus  huncce 
indolem  accepit  et  retinet,  priinus  gradus,  sim- 
plex cellularum  dilatatio  adest. 

Sin  autem  cellulae  tantopere  extenduntur,  ut 
magnitudinem  pisi  vel  nuclei  cerasi  aut  aeqnent 
aut  superent  plerumque  simul  rumpuntur,  ita  ut 
«infulae  vesiculae  ampliatae  e pluribus  minoribus 
componantur.  Quo  fit,  ut  stugoiis  vesiculis  ru- 
ptis saepenumero  totus  lobus  unius  cellulae  spe- 
ciem prae  sc  ferat.  Rarius  parietes  inter  lobu- 
los siti  recedunt,  ita  nt  pluribus  conjunctis  spa- 
tiosa caverna  uua  formetur,  quam  plerumque 
nonnulla  filamenta  telae  cellulosae  oblique  per- 
secant. Quarum  cavernarum  ambitus  modo  nu- 
cis avellanae,  modo  ovi  gallinacei  magnitudinem 
aequat;  forma  mutabilis  est.  Rarissime  in  hoc 
gradu  emphysematis  aer  infusus  perrumpit 
tensiores  parietes,  qui  sunt  inter  singulos  lo- 
bulos, vel  telam  cellulosam  quae  majora  bron- 
chia et  vasa  sauguifera  comitator.  Tamen  in- 
terdum accidit,  id  quod  nimia  cellularum  brou- 
cbialium  extensione  efficitur,  ut  internus  pulmo- 

num  textus  rumpatur.  Quo  facto  iu  loco  super- 
ficie» ruptioni  internae  respondente  fit  tumor 
enormis  variae  magnitudinis,  super  quem  tamen 
aeris  cellulae  eadem  ratione  qua  in  caeteris  su- 
perficiei pulmonum  locis  extensae  inveniuntur. 
Tum  morbus  ad  secundum  gradum  progressus  est, 
quem  rupti  inter  parva  bronchia  vesiculasque 
parietes  imprimis  agunt.  Primus  et  secundus 
gradus  et  alias  saepe  et  in  chronico  emphyse- 
mate (quale  plerumque  est)  semper  conjuncti 
inveniuntur,  quare  Laennec  utrique  gradui  in 
unius  morbi  imaginem  conjuncto  nomen  indidit: 
empbyseme  vesieulaire  seu  propreinent  dit. 

Sed  morbus,  postquam  hucusque  processit, 
causis,  quibus  exortus  est,  non  remotis,  perraro 
eodem  loco  consistit;  plerumque  enim  nuuc  in 
tertium  stadium  transit,  ita  ut  aer  in  telam  cel- 
lulosam pulmones  velantem  erumpat,  quod  fieri 
nequit,  nisi  parietibus,  qui  inter  singulos  lobos 
sunt,  perruptis.  Tum  enim  aer,  qui  in  cellu- 
lis emphysemate  affectis  inest,  aucto  calore  ex- 
tensus et  respirando  pressus  statim  in  apertam 
telam  cellulosam,  quae  ititer  singulos  lobulos  et 
circa  totam  superficiem  pulmonum  sita  est,  in- 
funditur; quo  gignitur  emphysema  interlobulare. 
Haec  infusio  aevis  in  telam  cellulosam  ei,  quae 
ju  externa  cute  occurrit,  prorsus  respondet.  Jam 
cavernae  ante  eruptione  formatae  magis  magis- 

que  augentur,  ita  ut  interdum  ambitum  pugni 
aequent.  Singulae  superficiei»  pulmonum  exce- 
dentes cellulae  hic  quoque  reperiuntur,  eaeque 
inulto  crebriores.  Hamuli  telae  cellulosae,  qui 
septa  inter  lobos  formant,  quasi  virgas  emphv- 
sematosas  se  praebent,  quae  ad  sex  liueas  latae 
(interdum  vel  pollicare»  sunt)  ad  parenchyma 
pulmonum  conversae  diminuuntur.  .Nonnullae  ex 
his  virgis  aeque  inter  se  distant,  inter  quas, 
cum  tenuiores  quaedam  istas  inter  se  conjun- 
gentes interpositae  sint,  fit  ut  lobuli  insularum 
instar  includantur.  Tela  vesicularis  inclusa  sae- 
penumero  sana  est,  ve»lut  in  emphysemate  inter- 
lobulari acuto.  Si  emphysema  interlobulare  ra- 
dicem pulmonum  occupavit,  inde  super  mediasti- 
num et  deinceps  super  colium,  vicimunque,  inter 
musculos  et  sub  cute  sitam,  telam  cellulosam 
propagatur. 

(ae  teram  in  emphysemate  perfecto  pulmones 
plerumque  tain  vehementer  extenduntur,  ut  quan- 
tum maximum  spatium  occupare  studeaut,  itaque 
inter  pectus  aperiundum,  cum  alias  collabantur, 
in  hoc  morbo  stalim  per  aperturam  prorumpere 
incipiunt.  Specificum  eorum  pondus  admodum 
imminuitur;  magis  elastici  sunt,  (Himprimi  vero 
non  possunt,  neque  sub  scalpello  tam  vehemen- 
ter quam  salvi  crepitant.  Interdum  praeter  ex- 
tensionem ani  insignis  quaedam  crassitudo  at- 

que  hypertrophia,  aut  tenuitas  quaedam  ac  tene- 
ritas vel  potius  atrophia  telae  vesicularis  inve- 
nitur, quod  Andral  commovit,  ut  emphysemati 
vesiculari  semper  alterutram  indolem  adjunctam 
esse  arbitraretur.  Praeterea  in  emphysemate 
partiali  sanus  pulmo,  cum  mediastinum  plerumque 
in  eum  impellatur,  sede  sua  movetur,  et  si  em- 
physema in  sinistro  latere  existit,  cor  saepe  tan- 
topere loco  suo  movetur,  ut  prope  in  dextro  la- 
tere collocatum  videatur.  — Morbus  saepissime 
In  marginibus  et  in  ea  parte  pulmonum,  quae 
diaphragmati  adversa  est,  considit. 

S y m p t o m a t a. 
a ) S.  universalia. 

Aegrotantes  dyspnoea  continua  oppressoquepe- 
ctore  laborant,  sed  ardentibus,  pungentibus  vel  aliis 
doloribus  vacant.  Cum  hac  difficili  respiratione 
simul  tussis  conjuncta  est,  quae  strepitum  edens 
aut  sicca  est,  aut  spumosa  quaedam  sputa  mu- 
cosa et  plerumque  copiosa  squalido  colore  ex- 
trudit. Propter  respirationem  aggravatam  ae- 
grotantes modico  livore  inducti  sunt,  qui  in  ex- 
acerbationibus, nonnunquam  intercedentibus,  sed 
perraro  certo  typo  adstnctis,  vehementer  auge- 
tur. Inter  has  exacerbationes,  quas  et  propter 
inagnam 'violentiam  et  temporis,  quo  exlstunt, 
brevitatem,  satisque  libera  intervalla,  paroxysmos 


/ 


13 


dixeris,  aegrotantes  erecti  sedent  colloqne  protento 
nonnisi  anhelantes  respirare  possunt:  thorax  aut 
omnino  non  tollitur  aut  ab  altera  tantum  parte; 
respiratio  magis  per  musculos  abdominales  et 
diaphragma  fit.  Simul  aegrotantes  magno  an- 
gore premuntur,  extremitates  infrigescunt  aut 
siccae  sunt,  aut  frigido  sudore  operiuntur.  Pul- 
sus frequentior,  pa ullum  excitatus,  parvus,  der 
hilis  est,  saepe  non  wentitnr,  quamquam  exacer- 
bationibus exceptis  nullam  abnormitatem  exhibet, 
sicut  febris  omnino  deest.  Sub  finem  exacer- 
bationis expectoratio , interdum  etiam  sudor  et 
urina  apparent,  quae  critica  nominaveris,  quibus 
exortis  aegrotantes  levamen  quidem  molestiarum 
inveniunt,  sed  valde  defatigamur.  Hae  exacer- 
bationes aut  virium  vocisque  intentione  aut  cla- 
mando, ascendendo,  currendo  etc.  efficiuntur;  in- 
terdum sponte  oriuntur,  saepissime  horis  ve- 
spertinis. 

hj  S.  localia. 

Emphysema,  quum  aliquantum  progressum 
est,  pectori  formam  rotundam,  prope  cylindro 
similem  impertit,  ita  ut  non  tantum  in  antica  sed 
etiam  in  postica  parte  convexum  sit;  imprimis 
spatia  intercostalia  admodum  extensa  sunt.  Si 
emphysema  alteri  tantum  pulmoni  inhaeret,  modo 
iu  eo  latere  pectoris,  quod  aegro  pulmoni  re- 

spondet,  illa  mutatio  exstat;  quod  si  accidit, 
nonnunquain  in  respirando  alter  pulmo  inspirare, 
alter  exspirare  videtur. 

Inter  percussionem  iu  locis  affectis  sonus 
clarus  auditur,  qui  secundum  majorem  minoremve 
morbi  gradum  in  singulis  pulmonum  partibus 
modo  intentior  modo  submissior,  semper  tamen 
solito  clarior  est.  Si  emphysema  imprimis  si- 
nistrum pulmonem  occupavit,  cor,  item  mediasti- 
num percussione  loco  suo  ad  dextrum  fere  latus 
motum  invenimus. 

Maximi  momenti  hic  sunt  notae  per  auscul- 
tationem datae;  etenim  illius  ope  adjutus  in  lo- 
cis emphysemate  infectis  murmur  respiratorium 
vel  prorsus  suppressum,  vel  admodum  diminu- 
tum esse  licet  iutelligas;  ejusque  locum  occu- 
passe initio  morbi  rhonchum  sibilantem  seu  mu- 
cosum (levioris  gradus)  postea  siccum  quendam 
rhonchum  singulari  modo  crepitantem,  ei  sono 
simillimum,  qui  oritur  tela  cellulosa  in  carne  ve- 
hementer inflata.  Hic  crepitus,  qui  haudqnaquam 
seinper  invenitur,  imprimis  efficitur  motu  aeris  in 
textu  inter  vesiculas  sito,  aut  maxime  sub  pleura 
inter  respirandum;  et  in  emphysemate  perfecto 
ad  arbitrium  provocari  potest  digitis  in  extensa 
spatia  intercostalia  impressis.  Prorsus  idem 
strepitus  presso  emphysemate  subcutaneo  audi- 
tur. Verumtamen  interdum  in  ipsis  vesiculis 


extensi*  versatur.  Etenim  eum  plerumque  ra- 
muli bronchiales  post  catarrhum  chronicam  aut 
membranarum  tumore,  aut  pituita  tenace  ipsis 
inhaerente  obstruantur,  aer  quominus  in  singulas 
pulmonum  partes  intret  impeditur,  donec  inspira- 
tio vehementior  bronehia  aliqua  ex  parte  exten- 
derit. Tum  aer  irrumpens  subito  siccas  laxa- 
tasque  cellulas  tam  vehementer  extendit,  ut  hac 
ratione  illum  strepitum  effici  verisimile  sit.  Idem 
a I/aeun  ec(l ) nile  crepitant  seo  a grosses  bulles 
appellatus  est;  sed  non  satis  accurate,  cum  bul- 
lae desint;  rectius  crepitum  emphysemati  pro- 
prium dixeris. 

Iu  emphysemate  interlobulari,  ubi  superficies 
pulinouum  sub  ipsam  pleuram  extenditur  et  alias 
et  imprimis  in  summo  inspirationis  culmine  pro- 
prius strepitus  auditur,  ei  sono  simillimus,  qui 
duobus  segmentis  corii  lente  sed  per  vim  invi- 
cem ad  tritis  efficitur.  Sin  is  adeo  crevit,  ut 
tam  in  inspiratione  quam  exspiratione  audiatur, 
aurem  ita  afficit,  ut  corpus  quoddam  inter  acrem 
hauriendum  et  emittendum,  aut  adseendere  aut 
descendere  et  ad  costas  adtori  putes.  Hunc 
strepitum,  quem  Eaeintec:  frottement  adsoen- 
daal  et  descendant  appellavit,  interdum  etiam 
tritu  diaphragmatis  aut  mediastini  aut  loborum 


(l)  Trattc  tlc  i' A «tacuit,  ut.  I,  29 7. 

inter  se  ipsos  effici  idem  L a en  nec  putat.  Ae- 
grotus ipse  nonnumquam  id  sentire  potest,  cre- 
pitum in  pectore  se  animadvertere  putans.  Saepe 
cum  illo  tritu  simul  parietes  pectoris  vibrantur, 
ita  ut  manu  sentire  possis  (1). 

Emphysema  chronicum  pulmonum  haecce 
symptomata  suppeditat,  eaque  plerumque  eodem, 
quo  modo  enumeravimus,  ordine;  nimirum  ita,  ut 
plerumque  primus  gradus  ex  catarrho  chronico 
oriatur,  qui  cum  secundo  conjunctus  tertium  pro- 
vocet. Sin  autem  morbus  acutus  est,  ita  ut 
pruno  gradu  omisso,  ab  initio  secundum  aut  ter- 
tium occupet,  statim  symptomata  speciei  inter- 
lobulari propria  et  simul  generalia  emphysema- 
tis symptomata  majore  violentia  observantur. 

Diagnosis. 

Constat  ex  symptomatibus  modo  enumeratis, 
e quibus  ea,  quae  ad  percussionem  auscultatio- 
nemque pertinent,  scilicet  clarus  ille  sonus  et 
oppressum  murmur  respiratorium  atque  crepitus 
emphysematosus  (quem  Laennec  nominat : nile 
crepitant  sec  a grosses  bulles),  praeterea  iu 
forma  interlobulari  etiam  tritus  adscendens  et 
descendens  pathognomonica  symptomata  nomi- 
nanda sunt.  Verumtamen  ut  omnem  errorem 


(l)  Tr.  dc  l’Ansc.  I,  330. 

evitemus  necesse  est,  ut  hunc  morbum  nonnullis 
cum  aliis,  qui  similes  videantur,  comparemus. 

Primum  pneumoniam  cave  cum  emphysemate 
confundas;  quippe  in  illa  quoque  dyspnoea  ad- 
est, murmur  respiratorium  de  est,  rhonchus  cre- 
pitans auditur.  Sed  dyspnoea  illa  contiuua  non 
intermittens , et  rhonchus  crepitans  non  siccus 
est,  sed  veluti  a parvis  vesiculis  htimidis.  Utrius- 
que  autem  percussionem  comparantes  in  emphy- 
semate clarum,  in  pneumonia  contra  debilem  at- 
que obtusum  sonum  observamus*  Reliqua  pneu- 
moniae symptomata  velut  pulsus,  febris,  dolores 
vehementes,  sputa  coloris  robiginosi,  quae  omnia 
emphysemati  desunt,  utriusque  dignoscendi  ab- 
unde copiam  dant. 

Eadem  ratione  in  pleuritidc  is  sonus  auditur, 
qui  duorum  corii  segmentorum  tritu  effici  videtur 
et  imprimis  in  emphysemate  interlobulari  invenitur. 
Sed  tantummodo  initio  et  sub  fiuera  pleuritidis 
auditur;  et  iuiiio  quidem,  qutxi  propter  defectum  lu- 
brici, qui  ibi  esse  solet  humoris,  inter  pubnoues 
et  pleurain  costalem  fit  tritus;  sed  is  brevissi- 
mus, quia  in  iiiilanunatioiie  membranarum  sero- 
sarum exsudatio  cito  evenit.  Sub  finem  autem 
denuo  paulisper  exoritur,  quod  membranae  pla- 
stico exsudato  opertae  adteruntur.  Ceterum  hic 
quoque  symptomata  universalia  et  insuper  aego- 

phonia  ac  obtusus  pectoris  sonus  pleuritidem  sa- 
lis manifestam  reddunt 

Multo  difficilius  emphysema  a pneumothorace 
dignoscitur,  cum  et  in  utraque  externa  thoracis 
forma  eodem  modo  mutetur  et  percussione  (da- 
nis sonus,  auscultationeque  murmur  respiratorium 
absens  arguatur,  et  aegrotus  anxietate  dyspnoea- 
que laboret.  Sed  haec  symptomata  in  pneumo- 
thorace inulto  vehemenliora  sunt.  Sic  murmur 
respiratorium,  quod  in  emphysemate  tantum  mi- 
nuitur, in  pneumothorace,  radice  pulmonum  ex- 
cepta, in  omnibus  pectoris  partibus  prorsus  eva- 
nescit; diun  in  sano  autem  latere  plerumque  ve- 
hemens respiratio  puerilis  locum  ejus  occupat. 

' Imprimis  autem  rhonchus  sibilans  vel  crepitus 
empbysematosus  absens,  et  tinnitus  metallicus 
pneumothoracem  indicat. 

Porro  asthma  convulsivuiu  hic  nominandum 
est.  Hic  morbus,  quem  Laennec(l)  agnoscere 
dubitat,  aut  intermittentem  catarrbum  chronicum 
aut  emphysema  pulmonum  minoris  majorisve  gra- 
dus esse  ratus,  suo  jure  a pluribus  scriptoribus 
peculiaris  morbus  nervosus  habitus  est;  imprimis 
quo  ex  tempore  lleisseisen  (2)  fibras  mus- 
culares in  bronchiis  observavit,  et  Laennec 


(1)  Traite  do  1’Ausc.  ni.  1.  II>  p.  81« 

(2)  Dc  fabrica  pulmonum.  Bcrol.  1822. 

Jiasce  ppasmo  interdum  convelli  ausculfationo 
perspexit.  Itaque  germano  cuidam  scriptori  (1) 
aasentimus,  qui  quod  ingeniosissimus  1<  a en  nec 
asthma  potissimum  minime  pcrquisiverit , vehe 
metitor  dolet.  Vterque  morbus  eo  differt,  quod 
in  asthmate  convulsi vo  vehementes  paroxismi  et 
libera  intervalla,  in  emphysemate  tantum  exa- 
cerbationes inveniuntur.  Porro  thorax  non  con- 
vexus sed  non  raro  potius  pauiliim  recinctus  est, 
et  ea,  quae  percussione  et  auscultatione  perci- 
piuntur symptomata  desunt. 

Cum  bronchitide,  in  qua  rlwmchns  mucosas, 
sibilans,  sonorus,  minutum  respirationis  murmur 
atque  clarus  pederis  parietum  sonus  animadver- 
tuntur, commutatio  facilius  fieri  potest.  Sed  di- 
minutum respirationis  murmur  neque  continuum 
est,  et  brevi  tempore  ae  subito  locum  mutat  ita 
ut  mox  rediens  saepe  etiam  respiratione  puerili 
mutetur;  erepite»  emphysematosns  prorsus  de- 
est.  Vectus  sonum  et  formam  normalem  retinet; 
thorax  structuram  suam  conservat.  Bronchitidis 
decursus  eum  febri  conjunctus  est. 

His  ultimis  bronchitidis  symptomatibus  ab 
emphysemate  discerni  potest  etiam  is  morbus, 
eui  Laennec  aecum  pugnans  nomen  sicci  ca- 


(l)  Lorinier.  Leltrc  ron  *!<*n  Lmi^enkraiiLhfiteii. 
Borliu  IS'23.  St.  474. 

tarrhi  attribuit,  quem  cum  aliis  scriptoribus  con- 
gestionem ad  bronchia  (V)  wiagis  convenienter 
nominaveris,  cui  tamen  clarus  pectoris  sonus, 
absens  murmur  respiratorium  et  pro  eo  rhonchus 
sibilans  iu  loco  affecto,  cum  emphysemate  com- 
munia sunt. 

In  oedemate  pulmonum  item  oppressio  mur- 
muris respiratorii  observatur,  sonus  percussionis 
saepe  non  admodum  mutatur  et  febris  deest; 
sed  praeter  vehementem  dyspnoeam,  quae  in 
nullo  corporis  situ  lenitur,  profusa  sputa  serosa 
adsunt,  auscultatione  rhonchus  subcrepitans  per- 
cipitur; quae  in  emphysemate  non  observantur. 
Saepissime  autem  oedema  pulmonum  una  cum 
emphysemate  adest,  id  quod  difficillime  cogni- 
tor, quia  respiratio  nimis  suppressa  nec  tam  ex- 
tensa est,  ut  crepitus  emphysematosus  audiri 
possit.  Postea  emphysema  leni  rhoncho  sibi- 
lante et  sono  thoracis  prope  immutato,  oedema 
autem  ea  ratione  cognoscis,  ut  aegrotum  tussim 
movere  vel  spiritum  prius  retinere  tum  vehemen- 
ter ducere  jubeas;  sic  enim  rhonchus  subcrepi- 
tans audiri  potest  (2). 

Cum  phthisi  tuberculosa  hunc  morbum  haud 
facile  commutabis,  quod  sub  finem  pathognomo- 


Williams.  Exposifion  oflhc physiral  Siriis  oie. 
(2)  Tv.  do  1'Ausc.  m.  I,  312. 


niea  phthisees  signa  tam  perepiCna  sunt,'  ut  vefk 
imperitus  primo  conspecta  ea  dignoscat.  Tan- 
tum  initk)  utritwiqwe  morbi  commutatio  facilior  est. 
8ed  obtusus  percussionis  sonus  in  suprema  pul- 
monum parte,  ubi  tubercula  primo  oriuntur,  et 
absens  respirationis  murmur  in  auscultatione 
phthisin  significant;  dum  in  emphysemate  per-’ 
missione  clarus  sonus,  et  auscultatione  mili  pror- 
sus absens  respiratorium  murmur  shntilqne  rhonchi 
bronchitidis  percipiuntur.  Praeterea  phthisis  ar- 
chitectura phthisica  cognoscitur.  " ' 

Aetiologia. 

Emphysema  vesiculare,  chronicum,  secundum 
Laennec  inde  oritur,  qnod  iu  chronico  catar- 
rho,  imprimis  iu  sicco,  tine»  bronchiorum  subti- 
lissimi saepenumero  membranis  tumefactis  tanto- 
pere obstruuntur,  at  a&r  nonnisi  magno  impetti 
ad  vesicula*  pulmonales  pervenire  possit.  Jam 
vero  iit  sana  respiratione  spiritus  majore  vi  du- 
citur quam  redditur;  illud  enim  majore  masculo- 
rum apparatu,  hoc  minus  musculis  quam  pressu 
costarum  et  intestinorum  pondere  edicitur.  Ex 
quo  inteliigitur.  inspirationem  ad  ea,  quae  a»1  rem 
influentem  impediant,  removenda  satis  valere, 
exspirationem  autein  ad  at‘rem  remittendum  non 
valere.  Hae  ratione  usque  aeris  particulae  au- 
cto calore  extensae  iu  vesiculas  pulmonales  in- 

ducuntur  ibique  retinentur,  quo  fit,  ut  ipsae  cel- 
lulae pulmonales  perpetuo  extendantur.  Sed 
priusquam  emphysema  perpetuum  fit,  aliae  cau- 
sae mutationesquo  intercedant  neces  se  est.  Ni- 
mirum violens  motus  musculorum  exspirationi  in- 
servientium inter  tussim  cellulas  extensas  premit; 
quo  pressu  impedimentum  in  bronchiis  amoveri 
et  aer  remitti  cellulaoque  ad  suum  ambitum  re- 
duci possunt.  Sed  si  obstructio  aucta  est,  pres- 
sio cellulas  ad  vieiuam  obsequentem  telam  ver- 
sus extendit.  Dum  cellulae  extensae  hac  ra- 
tione propinquam  telam  sanam  laedunt,  obliteratio 
ejus  aut  novam  obstructionem  bronchiorum,  aut 
ruptionem  cellularum  efficit.  In  catarrbo  chro- 
nico, sicco  interdum  muci  tenacis  particulae  quasi 
mobilem  quandam  obstructionem  efficiunt.  Quae 
si  in  ramulum  quendam  bronchiorum  incidunt, 
statim  eum  obturant.  Finge  id  sub  finem  exspi- 
rationis fieri;  tum  spiritus  ducitur,  sed  muci  ob- 
turamentum operculi  munere  fungens  aereih  im- 
pedit, quominus  in  cellulas,  ad  quas  obturatus 
bronchiorum  ramulus  ducit,  intret.  Quo  fit,  ut 
aer  vacui  spatii  explendi  causa  vicinas  cellulas 
premat,  membranarum  eorum  tegimentum  aut  ex- 
tendens aut  rumpens.  Alia,  quae  aliqua  ex  parte 
pressionem  et  obstructionem  efnciunt , velul  tu- 
bercula miliaria  simili  ratione  emphysema  pro- 
creare possunt.  Andral  causas  docuit,  quibus 

affectio  emphysemati  similia  io  pulmonibus  pro- 
creari potest,  nimirum  hypertrophiam  atque  atro- 
phiam. Iu  ilia  parietes  vesicularum  et  bron- 
chiorum subtilium  crassi  fuiut,  duiu  cavernae  eo- 
rum prolatantur;  id  quod  eveuit,  si  pars  affecta 
supplementi’  causa  pro  alia  parte,  vel  pro  pul- 
mone obstructo,  respiratione  fungi  coacta  erat 
Atrophia  vero,  in  qua  parietes  vesicularum  ma- 
gis minusv e absorbentur  tquo  iit  earum  eonjuu- 
ctio),  aut  senectutem  causati  habet,  aut  eo  eflb* 
citur,  quod  pars  pulmonum  oh  aerem  iuipedituui 
per  longius  tempus  quiescit. 

Emphysema  interlobulare  oritur  ruptis  inter 
singulos  bibulos,  parietibus,  quo  eflirtur,  ut  aer 
in  telam  cellulosam  infundatur.  Moc  iu  chronico 
emphysemate  interlobulari  ex  decursu  vesicularis 
nasci  potest;  quod  si  fit  utrique  morbo  causae 
occasiouales,  inprimis  catarrhus  chronicus  com- 
munes sunt.  Causa  oeeasionalis  emphysematis 
interlobularis  acuti  plerumque  violenter  ac  diu 
retenta  respiratio  est,  ut  iu  contentionibus  vehe- 
mentibus atque  continuis,  veiut  iuter  pariendum, 
inter  vehementem  atque  reiteratum  nisum  iu  ob- 
structione alvi  pertinaci  et  inter  tollenda  onera 
gravia  fieri  solet.  Praecipue  haec  species  apud 
infantes  invenitur,  cum  angina  membranacea, 
tussi  eoiivuisiva  et  vehementi  catarrho  acuto  Ia- 
borani,  iu  quibus  uiorbis  bronchiorum  obstructio 

maxima  est.  Minus  id  attribuendum  est  infan- 
tium clamori,  qui  plerumque  inter  exspirationem 
editur,  quam  potius  vehementi  aeris  haustui,  qui 
clamorem  praecedit  et  apud  aegrotos  infantes 
inter  motam  iram  et  reluctandi  studium  tam  saepe 
observatur.  In  adultis  eaedem  hujus  formae 
causae  animadvertuntur,  imprimis  catarrhus  acu- 
tos, si  per  aliquot  dies  duravit,  et  ubicunque 
cum  modica  pneumonia  conjunctus  est;  atque 
hanc  speciem  praecipue  nimia  virium  contentione 
oriri , non  tantum  tot  exempla  apud  operarios, 
quippe  quorum  opera  magnam  virium  contentio- 
nem poscat  e.  g.  apud  lapicidas,  sed  etiam  im- 
primis apud  equos  probant,  in. quibus  Andral 
saepissime  hoc  observavit. 

Schoeni  ei n (lj  putat,  quamquam  plurimi 
medici  secundariam  originem  putaverint,  tamen 
primariam  genesin  vix  addubitari  posse,  id  pro- 
bari analogia  colicae  llatulentae;  ut  enim  in  hac 
plexum  mesaraicum,  ita  in  emphysemate  nervi 
vagi  fines  secernendi  gasi  causam  esse;  certe 
ea  exempla  hic  adducenda  esse,  in  quibus  cu- 
ratio remediis  nervum  vagum  allicientibus  effecta 
sit.  Sed  et  haec  dubia  sunt,  et  quae  Pieda- 
gnel  (2),  Leroy  (3)  aliique  contendunt,  se 


(1)  Paihologio  u.  Therapie.  II.  p.  176  et  177. 

(2)  Mcim  cite,  p.  20  etc. 

(3)  Ardi.  gen.  do  mcd.  t.  III.  p.  410  etc. 

post  aeris  in  majores  vetias  effusionem  (veiut 
in  chirurgicis  operationibus)  emphysema  inter- 
lobulare ortum  et  mortem  hac  causa  effectam  ob- 
servasse. Quodsi  futurae  observationes  hanc 
conjecturam  probaverint,  id  magis  ad  doctrinam, 
quam  ad  usum  pertinebit.  Ex  his,  quae  supra 
diximus,  in  teli  igitur,  emphysema  vesiculare  sem- 
per  pauiiatira  oriri  et  chronice  decurrere;  inter- 
lobulare autem  aut  sensim  ex  vesiculari  nasci, 
aut  subito  existere  atque  pro  origine  sua  aut 
chronicum  esse  aut  acutum. 

Morbi  ex  itus  et  prognosis. 

Morbus  finitur:  a)  sanatione,  qualem  exitum 
certe  aliqua  ex  parte  recuperatum  nonnulli  au- 
ctores contendunt.  Exacerbationes  dvspnoeae 
usque  rariores  fiunt,  postremo  desinunt;  locum 
sputi  spumosi  tenax,  densa,  puri  furinis  pituita 
occupat;  mutationes,  quae  percussione  atque 
auscultatione  percipiuntur,  saepe  admodum  mi- 
nuuntur. Ea  quoque  exempla,  ubi  emphysema 
interlobulare  intra  paucos  dies  nullo  vestigio  re- 
licto evanuit,  aut  (quod  raro  occurrit ) acuta 
ejus  species  in  chronicam  transmutatur,  hic  ad- 
numeramia  sunt. 

b)  Morte,  triplici  modo;  «j  suffocatione,  cum 
a<h*  inclusus,  qui  extrudi  nequit,  oxygenio  pri- 
vatus, idem  quod  fumus  carbonum  efficit;  fi)  hy- 


drope$  quo  magis  hic  morbus  pulmones  occupat, 
eo  magia  primaria  hujus  organi  functio,  qua  san- 
guinem venosum  in  arteriosum  transmutat,  impe- 
ditur, eoque  major  seri  copia  a sanguine  secer- 
nitur, donec  hydrope  mugis  inagisque  aucto  mors 
«obrepat $ y)  pneumothorace,  qui  imprimis  ex  acuto 
emphysemate  interlobulari  oriri  solet  eo,  quod 
iu  tela  cellulosa  sub  pleuram  sita  cellulae  ex- 
tensae ac  plerumque  extenuatae  rumpantur,  aer- 
que inter  pulmones  atque  thoracem  effundatur, 
quo  facto  aegroti  propter  compressionem  pulmo- 
num moriuntur. 

Itaque  hic  morbus  id,  quod  ex  tanta  praeci- 
pui hujus  organi  transformatione  collegeris,  haud 
sane  bonam  prognosiu  admittit.  Verum  tamen 

emphysema  vesiculare  modici  gradus  non  oiuni 
spe  destitutum  est.  Nam  licet  non  prorsus  ae- 
groto mederi  possis,  attamen  lieri  posse,  ut  iu 
plures  annos  eum  conserves,  et  ipsas  dy  spnoeae 
exacerbationes  lenias,  non  dubii  es.  Ceterum 

is,  qui  emphysemate  laborat,  cum  aliis  morbis 
laede  palet,  tum  saepenumero  propter  continuam 
iuter  respirandum  contentionem,  quam  aegrotus 
effugere  nequit,  hypertrophia  et  dilatatione  cor- 
dis afficitur.  Emphysema  interlobulare  nisi 
sponte  evanescit  (id,  quod  interdum  fit),  plerum- 
que jam  propter  vebeiueutiores  molestias  et  fa- 

cileni  transitum  in  pneumothoracem,  pejorem  ad- 
huc prognosin  habet.  > 

Therapia 

hujus  morbi  maxime  imperfecta  est.  Nam  judi- 
cationi morbi,  qua  mutatam  turbalamque  pulmo- 
num  structuram  et  aerem  inclusum  ad  integrum 
reducamus,  nonnisi  indirecta  via  satisfacere  pos- 
sumus: nimirum  ita  ut  indicationem  causalem  ex- 
pleamus. Itaque  haec  et  praeterea  indicatio 
symptomatica  ili  emphysematis»  curatione  impri- 
mis respiciendae  sunt. 

Altera  causas,  maxime  eatarrhum  plerumque 
adhuc  durantem  spectat.  Hunc  in  finem  diaeta* 
blanda,  animi  corporisqne  quies,  continui  sermo- 
nis, itus,  cursus  evitatio,  novarumqiie  affecti  ouum 
catarrbalium  cautio  aegroto  commendandae  sunt. 
Ad  internum  usnm,  maxime  {«1  secretiones  tirou- 
chiorum  excitandas  laudantur  expectorantia  ei 
resolventia  remedia  cum  aromaticis;  e.  c.  sul- 
phur auratum,  senega,  ipecacuanha 7 serpeutaria, 
pheliandrium,  elaeosaechar.  anisi  et  foenimdi; 
resinosa:  G.  ammoniacum,  mvrrlia , asa  foetida, 
camphora;  a Laeunec  imprimis  (Tocus  martis 
aperitivus  commendatur.  Ad  externum  usum, 
ut  corpus  ad  novas  catarrhales  affectiones  minus 
inclinet,  probata  sunt:  balnea,  imprimis  sulphu- 

rosa  ac  marina;  epispastica  diutius  adhibita  et 
CL  aennec  (1)  auctore)  inunctiones  oleosae. 

Indicatio  symptomatica  vehementes  dyspnoeae 
impetus  modo  tenacis  bronchiorum  muci  resolu- 
tione, modo  spasticis  affectionibus  sedandis,  modo 
congestivo  quodam  statu  deprimendo  mitigare 
studet.  Qua  ex  causa  cum  illis  resolventibus 
remediis  antispasinodica  conjungenda  sunt,  velut: 
praeparata  ex  acido  hydrocyanico,  extractum 
hyoscyami,  belladonnae  et  lactucae  virosae,  tin- 
ctura aconiti,  strammonii  etc.  Fortasse  etiam 
nonnullae  compositiones,  quae  contra  asthmaticas 
offensiones  maxime  utiles  se  ostenderunt,  hic  quoque 
adhiberi  possint,  velut  emulsio  quaedam  Star* 
kiir  $ Gumm.  ammoniac.  depurat.  qR,  Oxymell. 
squillit.  (vel  Syrup.  papaver,  alb.)  §i,  Vitell. 
ovor.  Nro.  ii,  Gum.  arabic.  5ij,  Aq.  foeniculi, 
aq.  Hyssopi  ^ giij;  — porro  Culi  en  i i mix- 
tura asthmatica  nota:  15?  Aq.  menth.  pipt.,  Aq. 

raphan.  rusticani  a»  §iij,  Spirit.  Minder.  §ij, 
Sacch.  alb.  Salis  succin.  9ij;  — et  Hu- 
felandii:  $ Camphor.  9ij,  solve  in  aether, 

sulphur.  3ij,  adde  Tinct.  op.  crocat.,  Mixtur. 
oleos.  balsain.  .Q  $j.  MIIS.  omni  bihorio  guttae 
XX  sumantur. 

Inter  externa  partim  antiphlogistica,  ut  bi- 


ti) Tr.  do  1’Ausc.  ni.  I,  300. 

nidines,  cucurbitae,  partim  derivantia  ut  vesica- 
toria,  sinapismi  in  pectore,  cerv  ice,  brachiis*  v el 
pediluvia  irritantia  hic  maximi  momenti  sunt. 

In  emphysemate  interlobulari,  si  aer  infiltra- 
tus  usque  ad  externam  telam  cellulosam  se  ex- 
tenderit, ut  interdum  incisiones  aut  in  collo  aut 
in  aliis  locis,  ubi  emphysema  maxime  floret,  fa- 
cias, Lae  nue  c suadet;  hac  ratione  interdum  a&rem 
circa  pulmones  absorberi  parietesque  ad  natura- 
lem conditionem  reduci  contendens.  Quodsi  hu- 
jus rei  utilitas  usu  probaretur  ( id,  quod  dubiuui 
adhuc  voces ),  hic  unicus  indicationis  morbi  exple- 
tae casus  esset. 


VITA. 


Eg.  Fridcricus  Hernicus  Wicht,  confessioni 
evangelicae  addictus,  in  Guestphaliae  oppidulo,  OI- 
dendorf  vocato,  die  septimo  mensis  Februarii  anni 
MDCCCXIII.  natus  sum,  patre  Georgio  II  en* 
rico,  quem  morte  milii  jam  dudum  abreptum  ma- 
xime lugeo,  matre  Charlotte  e gente  Fincke, 
quam  adhuc  sospitem  pio  gratoque  animo  veneror. 
Primis  literarum  elementis  imbutus  per  quatuor  an- 
nos gymnasium  Herfordiensc,  quod  directore  Cei. 
Kuefel  floret,  frequentavi.  Maturitatis  testimonio 
munitus  mense  Octobri  anni  MIIOCCXXXII  ad  li- 
terarum universitatem  Hhenanaui  me  contuli,  ibique 
ab  111.  Walt  er,  rectore  magnifico,  in  civium  aca- 
demicorum,  et  a decano  spectatissimo  Ili.  II  a r 1 ess 
in  medicinae  studiosorum  numerum  receptus  suin. 
Hisce  praelectionibus  per  annum  interfui : 111.  .11  ue  1- 
ler  de  cncyclopaedia  et  mcthodologia,  Cei.  Bobrik 
de  logice  ac  de  psychologia,  111.  B i schof  de  phy- 
sice, 111.  May  er  ct  111.  W eber  de  anatomia,  III. 


Xoeggerath  mineralog!» , III.  Trerirauus 

de  botanico,  III.  (ioldfuss  ile  zoologia,  Ill.Jlayer 
de  phy siologia  nec  non  de  anatomia  comparata. 

Exeunte  nntuniuo  a.  MDCC(’XXXIII  musarnm 
sedem  Berolinensetn  petii,  ihique  a rectore  magni' 
fico  III.  Strauss  civibus  academicis  adscriptus  et 
a decano  maxime  spectabili  111.  Husch  in  faculta- 
tis medicae  album  inscriptus,  hascc  scholas  frequen- 
tavi: III.  >1  itscli  er  li  ch  de  chemia,  111.  Kqntl» 

de  botanico  pharmaceutica,  III.  Mueller  et  111. 
Schlcinm  de  arte  cadar  era  rite  secandi,  Erp.  lien- 
se«  de  materia  medica,  III.  Ilufeland  de  patho- 
logia,  ici.  Kck  de  therapia,  11L  Kust  de  cilirur* 
gia,  111.  lloru  dc  «/ phili  atque  CeL  kluge  de 
arte  obstetricia.  Praeterea  in  exercitationibus  cli- 
nicis 111.  et  (VI.  Kust,  1>  i e ffenbach,  WolTf, 
Trucstedt,  Bar  te  ls,  kluge  ducibus  gavisus  sum. 

(luibus  viris  omnibus  pro  surnrais  de  me  me- 
ritis gratias  quam  maximas  ago. 

Jam  vero  tentaminibus  tam  philosophico  quam 
medico,  nec  non  examine  rigoroso  coram  gratioso 
medicosum  ordine  absolutis  spero  fore  ut,  disser- 
tatione thesihusque  defensis,  summi  in  medicina  et 
chirurgia  honores  iu  me  couferantur. 


THESES  DEFENDENDAE. 


1.  Signum  graviditatis  certum  nullum. 

2.  Asthma  convulsivum  et  emphysema  pulmo- 
num valde  discrepant. 

3.  Crusta  inflammatoria  sic  dicta  signum  in- 
flammationis pathognomonicum  non  est. 

4.  Nullum  certum  signum  mortis,  nisi  putredo. 

